
ΔΕΛΤΙΟ ΤΥΠΟΥ

1st Prostate Cancer Race: Τρέχουμε για τη ζωή – Τρέχουμε για την πρόληψη

12 Σεπτεμβρίου 2026 | Πολυτεχνειούπολη Ζωγράφου
Η Europa Uomo Hellas – Πανελλήνιος Σύλλογος για τον Καρκίνο του Προστάτη διοργανώνει το Σάββατο 12 Σεπτεμβρίου 2026 και ώρα 18:00, στην Πολυτεχνειούπολη Ζωγράφου, το 1st Prostate Cancer Race, τον πρώτο αγώνα δρόμου αφιερωμένο στην ενημέρωση και την ευαισθητοποίηση για την πρόληψη και την έγκαιρη διάγνωση του καρκίνου του προστάτη.

Με κεντρικό μήνυμα «Τρέχουμε για τη ζωή – Τρέχουμε για την πρόληψη», η Europa Uomo Hellas καλεί πολίτες κάθε ηλικίας να συμμετάσχουν σε μια ξεχωριστή αθλητική και κοινωνική δράση, στέλνοντας όλοι μαζί ένα δυνατό μήνυμα για την αξία της ενημέρωσης, της πρόληψης και της έγκαιρης διάγνωσης.

Δηλώστε συμμετοχή

Ο 1st Prostate Cancer Race περιλαμβάνει αγώνα δρόμου απόστασης 8 χιλιομέτρων, ο οποίος απευθύνεται σε ερασιτέχνες δρομείς. Η διαδρομή πραγματοποιείται εντός της Πολυτεχνειούπολης Ζωγράφου, παρουσιάζει αρκετές υψομετρικές κλίσεις και απευθύνεται σε προπονημένους δρομείς.
Στο πλαίσιο της διοργάνωσης θα πραγματοποιηθεί επίσης παιδικός αγώνας 1.000 μέτρων, με δωρεάν συμμετοχή, με ώρα εκκίνησης 17:40, είκοσι λεπτά πριν από την έναρξη του κύριου αγώνα.

Η εκκίνηση του αγώνα των 8 χλμ. θα δοθεί στις 18:00, με αφετηρία και τερματισμό την Πύλη Ζωγράφου.

Το κόστος συμμετοχής στον αγώνα των 8 χλμ. είναι 10 ευρώ και περιλαμβάνει το συλλεκτικό T-shirt του 1st Prostate Cancer Race, καθώς και αναμνηστικό μετάλλιο για όλους τους δρομείς που θα τερματίσουν.

Θα βραβευθούν οι τρεις πρώτοι άνδρες και οι τρεις πρώτες γυναίκες της γενικής κατάταξης.

Οι εγγραφές πραγματοποιούνται αποκλειστικά ηλεκτρονικά έως την Τρίτη 8 Σεπτεμβρίου 2026 και ώρα 22:00, ενώ ο αριθμός των συμμετοχών είναι περιορισμένος. Η καταβολή του ποσού συμμετοχής πραγματοποιείται ταυτόχρονα με την ηλεκτρονική εγγραφή.

Οι εγγραφές είναι ανοιχτές:
👉https://www.athletin.gr/events/80
Τρέχουμε για την πρόληψη

Το 1st Prostate Cancer Race φιλοδοξεί να αποτελέσει κάτι περισσότερο από έναν αγώνα δρόμου: μια ανοιχτή δράση ενημέρωσης και ευαισθητοποίησης, που φέρνει την πρόληψη του καρκίνου του προστάτη πιο κοντά στην κοινωνία και ενθαρρύνει τους άνδρες να ενημερώνονται και να εντάσσουν τον προληπτικό έλεγχο στη φροντίδα της υγείας τους.

Όλα τα έσοδα της διοργάνωσης θα διατεθούν για την υποστήριξη των καταστατικών σκοπών και των δράσεων της Europa Uomo Hellas, με επίκεντρο την ενημέρωση και ευαισθητοποίηση για τον καρκίνο του προστάτη, την πρόληψη και την έγκαιρη διάγνωση, καθώς και την υποστήριξη των ασθενών και των οικογενειών τους.

Στο πλαίσιο της διοργάνωσης θα διανεμηθεί στους συμμετέχοντες Οδηγός Πρόληψης και Ενημέρωσης για τον Καρκίνο του Προστάτη, ο οποίος τελεί υπό την επιστημονική επιμέλεια της Ελληνικής Ουρολογικής Εταιρείας (ΕΟΕ) και περιλαμβάνει χρήσιμες και κατανοητές πληροφορίες για την πρόληψη, τον προληπτικό έλεγχο και την έγκαιρη διάγνωση της νόσου.

Με την υποστήριξη σημαντικών θεσμικών φορέων

Η διοργάνωση πραγματοποιείται με την πολύτιμη υποστήριξη του Εθνικού Μετσόβιου Πολυτεχνείου και του Δήμου Ζωγράφου.

Τελεί υπό την αιγίδα της Ελληνικής Ομοσπονδίας Καρκίνου (ΕΛΛΟΚ), της Ελληνικής Ουρολογικής Εταιρείας (ΕΟΕ), της Εταιρείας Ογκολόγων Παθολόγων Ελλάδας (ΕΟΠΕ) και του Εθνικού Συνδέσμου Νοσηλευτών Ελλάδος (ΕΣΝΕ).

Η ιατρική κάλυψη του αγώνα, με παρουσία ασθενοφόρου και ιατρού καθ’ όλη τη διάρκεια της διοργάνωσης, παρέχεται από τον Όμιλο Ιατρικού Αθηνών.

Χορηγοί

Την πραγματοποίηση του 1st Prostate Cancer Race στηρίζουν:

Gold Sponsors: ELPEN, Novartis
Silver Sponsors: Astellas, Johnson & Johnson

Χορηγοί Επικοινωνίας

Τη διάδοση του μηνύματος της διοργάνωσης και της σημασίας της πρόληψης στηρίζουν ως Χορηγοί Επικοινωνίας:

NEWS 24/7 | SPORTAL | POPAGANDA | KLIK | HEALTH PHARMA | BIZNOW
12 Σεπτεμβρίου – Τρέχουμε μαζί

Ο καρκίνος του προστάτη αποτελεί έναν από τους συχνότερους καρκίνους στους άνδρες. Η ενημέρωση και ο προληπτικός έλεγχος μπορούν να συμβάλουν καθοριστικά στην έγκαιρη διάγνωσή του.

Στις 12 Σεπτεμβρίου δεν τρέχουμε μόνο για τα χιλιόμετρα.

Τρέχουμε για τη ζωή.
Τρέχουμε για την πρόληψη.
1st Prostate Cancer Race
Σάββατο 12 Σεπτεμβρίου 2026 | 18:00
Πολυτεχνειούπολη Ζωγράφου | Πύλη Ζωγράφου
8 χλμ.
Εγγραφές: https://www.athletin.gr/events/80

www.europauomo-hellas.org
info@europauomo-hellas.org
Για περισσότερες πληροφορίες επισκεφτείτε την ιστοσελίδα μας: europauomo-hellas.org

